# א-צעיקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלצאעקה (ערבית: الصاعقة - סערה, רעם; נקראת גם חלוצי מלחמת השחרור העממית) הוא ארגון פלסטיני צבאי ופוליטי הפועל בסוריה, ומשמש כזרוע הפלסטינית של מפלגת הבעת' הסורית. הארגון חבר רשמית באש"ף, אך אינו פעיל בו.

## [עריכה] הקמת הארגון

אלצאעקה הוקם על ידי מפלגת הבעת' בספטמבר 1966, אך פעל לראשונה רק בדצמבר 1968, אז ניסתה סוריה להשתמש בו כאלטרנטיבה למנהיגותו של יאסר ערפאת, שתפס את ראשות הפת"ח.

## [עריכה] עלייתו של אסד והטיהור

אלצאעקה שימשה את מפלגת הבעת' גם במאבקו על השלטון בסוריה של הנשיא סלאח ג'דיד, כנגד שאיפותיו של שר ההגנה חאפז אל אסד. כשאסד תפס את השלטון ב-1970 הוא פירק את הארגון ותומכיו של אסד החליפו את ההנהגה בו (למרות שתומכיו של ג'דיד המשיכו לפעול במסגרת אלצאעקה ממחנות הפליטים הפלסטינים בירדן עד שנעצרו ב-1971). אסד מינה את זוהיר מוחסין למזכ"ל הארגון, ואף ניסה להציג את מועמדתו לראשות אש"ף, במקומו של ערפאת, אך ללא הצלחה.

## [עריכה] היחסים עם אש"ף בלבנון

אלצאעקה הפך לגורם כוח משמעותי במחנות הפליטים בסוריה ובלבנון, שהייתה תחת השפעה סורית. במהלך מלחמת האזרחים בלבנון חיזקה סוריה את הארגון והפכה אותו לאחד הכוחות הפלסטיניים העיקריים בלחימה, אך במקביל אילצה את פעיליה להשתתף במהלכים צבאיים סוריים כנגד אש"ף, עם הידרדרות היחסים בין אסד לערפאת. הדבר הביא לגירוש אלצאעקה משורות אש"ף ב-1976, אך בדצמבר אותה שנה, לאחר שנרגעו הרוחות, התקבל הארגון בחזרה.

ב-1979 נרצח מוחסן, ולתפקיד המזכ"ל נכנס אסלאם אלקאדי. בשנים 1984-1985 לחם הארגון לצד הסורים, תנועת אמל וארגון פתח אלאינתפידה של אבו מוסא כנגד אש"ף, ב"מלחמת מחנות הפליטים", ועד לסיומה של המלחמה ב-1990. מדיניות זו הובילה לעריקת פעילים רבים משורות אלצאעקה לצידם של הפלסטינים ("הם היו אבו מוסא בבקאע, אבל אבו כלום בהרי השוף, ואבו עמאר (ערפאת) כשהגיעו לביירות" צוטט פעיל מתנועת אמל). במקומם של פעילים אלה מילאו הסורים את שורות הארגון באנשי צבא סוריים, כך שבתום המלחמה לא נותרה לו השפעה אלא בתחומי סוריה.

## [עריכה] הארגון כיום

לאחר חתימת הסכם אוסלו ב-1993 לא נותרה לארגון תועלת עבור סוריה, והיא צמצמה משמעותית את התמיכה בו. כיום אין לארגון כל זכות קיום מחוץ לסוריה, למרות שהוא מקיים נוכחות גם בלבנון (נוכחות שמעמדה מוטל בספק מאז נסיגת הכוחות הסוריים מהמדינה ב-2005). הארגון חלש במיוחד בתחומי יהודה ושומרון ולא היה פעיל כלל במסגרת אינתיפאדת אל אקצה. אלצאעקה אינו מכיר בסמכותה של הרשות הפלסטינית מחד, אך אינו זוכה עוד לתמיכה סורית מאידך, מכיון שסוריה שינתה את מדיניותה ועברה לתמוך בארגונים הפלסטיניים האסלאמיים - חמאס והג'יהאד האסלאמי.

מקור: http://he.wikipedia.org../../../%D7%90/-/%D7%A6/%D7%90-%D7%A6%D7%A2%D7%99%D7%A7%D7%94.html

קטגוריות: ארגוני טרור | פלסטינים: היסטוריה | סוריה | לבנון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Français